Kalakass

Kalakass (Prionailurus viverrinus) on kaslaste sugukonda kuuluv imetaja.

Levila
pisi|Kalakassi levila 2016. aasta seisugaCat, The IUCN Red List of Threatened Species.
Kalakass elab Lõuna- ja Kagu-Aasias.

Taksonoomia
Liiki pakkus välja Edward Turner Bennett 1833. aastal, kirjeldades Josiah Marshall Heathi poolt Indiast saadetud kaslase nahkaBennett 1833.:
"Felis viverrinus. Punakaskollakashall kass, alt valge; mustavöödilise pea, kukla, selja, põse ja kurguga; mustatähniliste külgede, kõhu ja jalgadega. Kere pikkus koos peaga 33 tolli; ärarebitud saba pikkus 7, väliskõrv 14." "Ülapinna värvus on üsnasügav kollakas hall, kusjuures üksikud karvad on aluse juures tõmmud, keskel kollakad ning lühikeste mustade otstega. Mustad vöödid ja tähnid moodustuvad karvadest, millel on vähe kollast ja palju pikemad mustad otsad. Üks pikivööt kulgeb kummalgi küljel alates sisemisest silmanurgast kõrvast kõrgemalt peaaegu õlani; teine kulgeb seesmisemalt sama kauguseni tahapoole ning eestpoolt pisut katkeb; ja nende vahel kiirul on jäänus keskmisest vöödist, mis laubal laguneb kahekordseks tähnide reaks; need ja kaks külgnevat vööti jagunevad eesotsas väga väikesteks tähnideks silmade vahel..."

Elupaigad
Kalakass elab tihedas taimkattes vee lähedal. Kalakass elutseb märgalade lähedal, näiteks soistel aladel, kaldatihnikutes ja mangroovimetsades. 

Välimus ja suurus
Kalakass on kodukassist umbes kaks korda suurem. Tema tüvepikkus on 57–78 cm. Saba on võrdlemisi lühike, 20–30 cm pikk. 

Emane kalakass kaalub 5,1–6,8 kg ja isane 8,5–16 kg.

Kalakassi esikäppade küüned ei tule lõpuni sisse, varvaste vahel on ujulestad.Kalakass. tallinnzoo.ee. Vaadatud 12.3.2022 

Tema karvkate, mis on kohastunud pikemaks ajaks vees viibimiseks, on kahekihiline.

Eluviis
pisi|Kalakass Godavari–Krishna mangroovides öösel (2018)

Arvatakse, et ta on peamiselt öise eluviisiga. 

Kalade püüdmiseks on tal olemas ujumisoskus. Ta suudab ujuda pikki vahemaid, isegi vee all.

Toitumine
Kalakass toitub peamiselt kaladest. 

Ohustatus
Märgalade hävimise tõttu kuulub kalakass ohustatud liikide hulka.

Loomaaed
Kalakass on esindatud ka Tallinna loomaaias. 

 Viited 

 Välislingid 

Kalakass, Tallinn ZOO
Cat, The IUCN Red List of Threatened Species.
 Inga-Gretel Linkgreim. Tallinna loomaaed saab kaks haruldast kalakassi. ERR Uudised, 25. august 2011 

Kategooria:Kaslased